N.W.A

N.W.A (Niggaz Wit Attitudes trumpinys) buvo amerikiečių hip hop grupė iš Komptono, Kalifornijos. Grupė plačiai pripažįstama viena iš gangsta rap ir west coast hip hop žanrų pradininkių ir kartais laikoma pačia svarbiausia grupe repo muzikos istorijoje. Aktyvia veikla nuo 1986 iki 1991 m. užsiėmusi grupė neretai buvo kritikuojama dėl per daug atviro turinio dainų tekstuose, kuris, daugelio nuomone, nepagarbiai atsiliepė apie moteris ir šlovino narkotikus bei nusikaltimus. Dėl to vėliau daugelyje JAV radijo stočių buvo uždrausta groti grupės dainas. Nepaisant to, grupė pardavė daugiau nei 10 milijonų albumų vienetų vien tik JAV.

Pačią pirmąją grupės sudėtį sudarė Arabian Prince, DJ Yella, Dr. Dre, Eazy-E ir Ice Cube. MC Ren prisijungė 1988 m., tuo tarpu grupę tais pačiais metais, tik vėliau, paliko Arabian Prince. Ice Cube grupę paliko 1989 m. gruodį dėl finansinių nesutarimų. Keletas grupės narių XX a. paskutiniojo dešimtmečio pabaigoje patapo sėkmingais solo atlikėjais. N.W.A. debiutinis albumas „Straight Outta Compton“ pažymėjo naujojo gangsta-rap žanro eros pradžią, kadangi jų kūrinių tekstai susilaukė visapusiškų visuomenės vertinimų, sukėlusių perversmą repo muzikoje. Žurnalas „Rolling Stone“ grupei N.W.A. skyrė 83-ią vietą savo „100 geriausių visų laikų atlikėjų“ sąraše.“100 Greatest Artists of All Time„, Rolling Stone. 2012 m. spalio mėnesį N.W.A. pirmąkart buvo nominuota įtraukimui į Rokenrolo šlovės muziejų.“Rush, Deep Purple, Public Enemy Nominated for Rock Hall of Fame„. Billboard. Nuoroda tikrinta 2012-10-11. 2013 m. spalį grupė buvo nominuota antrą kartą.“Nirvana, Kiss, Hall and Oates Nominated for Rock and Roll Hall of Fame“ . Rolling Stone. 2013-10-16. Nuoroda tikrinta 2013-10-16.

 Istorija 

 Sudarymas ir „Panic Zone“ (1987–1988) 
Grupė buvo sudaryta Eazy-E, kuris kartu su Jerry Heller atrado „Ruthless Records“ įrašų kompaniją, dėka. Iš pradžių N.W.A. sudarė Eazy-E ir Dr. Dre, kuris į grupę atvedė DJ Yella. Dr. Dre ir DJ Yella kartu prieš tai priklausė grupei World Class Wreckin' Cru kaip DJ ir prodiuseriai. Arabian Prince, Ice Cube prie grupės prisijungė vėliau. „Ruthless Records“, kartu su „Macola Records“, 1987 m. išleido singlą pavadinimu „Panic Zone“, kuris vėliau buvo pridėtas į N.W.A. rinkinių albumą „N.W.A. and the Posse“. Grupė buvo vis dar ankstyvuose kūrimosi etapuose, jai buvo priskirtos tik trys iš vienuolikos dainų – „Panic Zone“, „8-Ball“, „Dopeman“, kuriose kartu pasižymėjo Arabian Prince, DJ Yella, Dr. Dre ir Ice Cube. Meksikietis reperis Krazy-Dee prisidėjo prie dainos „Panic Zone“, kurios originalus pavadinimas buvo „Hispanic Zone“, rašymo, bet vėliau pavadinimas buvo pakeistas kai Dr. Dre pasakė Krazy-Dee, kad žodis „hispanic“ sumažins pardavimus. Taip pat buvo pridėta ir Eazy-E solinė daina „Boyz-n-the-Hood“.Henderson, Alex. [ „N.W.A and the Posse“ – Overview] AllMusic. Nuoroda tikrinta August 17, 2007. 1988 m. prie grupės prisijungė reperis MC Ren.

 Šaltiniai 

Kategorija:JAV repo atlikėjai